words: « 10 . Οι οργανικές θέσεις ειδικού επιστημονικού προσωπικού της Υπηρεσίας Ασύλου , της Αρχής Προσφυγών και της Υπηρεσίας Πρώτης Υποδοχής μπορεί να καλύπτονται με μετατάξεις , μεταφορές ή αποσπάσεις προσωπικού του Δημοσίου , Ν.Π.Δ.Δ. ή ΟΤΑ . Σε περίπτωση αδυναμίας πλήρωσής τους με προσωπικό προσόντων ειδικού επιστημονικού προσωπικού , οι ως άνω οργανικές θέσεις μπορούν να καλύπτονται με μετατάξεις , μεταφορές ή αποσπάσεις προσωπικού προσόντων ΠΕ με γνωστικό αντικείμενο , νομικών , πολιτικών , κοινωνικών , τεχνολογικών ή ανθρωπιστικών επιστημών από υπηρεσίες του Δημοσίου , Ν.Π.Δ.Δ. ή ΟΤΑ . Η κατά τα ανωτέρω μετάταξη μόνιμου προσωπικού σε θέσεις ειδικού επιστημονικού προσωπικού της Υπηρεσίας Ασύλου , της Αρχής Προσφυγών και της Υπηρεσίας Πρώτης Υποδοχής γίνεται σε συνιστώμενες με τις πράξεις μετάταξης προσωποπαγείς θέσεις μονίμων υπαλλήλων , με δέσμευση αντίστοιχου αριθμού κενών θέσεων ειδικού επιστημονικού προσωπικού με σχέση εργασίας ιδιωτικού δικαίου αορίστου χρόνου , οι οποίες δεν καλύπτονται όσο οι ως άνω υπάλληλοι παραμένουν στις ανωτέρω προσωποπαγείς θέσεις . Οι προσωποπαγείς θέσεις καταργούνται αυτοδικαίως με τη για οποιονδήποτε λόγο αποχώρηση των υπαλλήλων που τις κατέχουν . »